आमतौर पर टाइडमैन सेब 500 से 1000-1200 रुपए तक बिकता था, लेकिन इस बार इसकी कम फसल के कारण बागवानों को अच्छे दाम मिल रहे हैं। सेब इतना अच्छा नहीं माना जाता। बावजूद इसके बागवानों को अच्छे दाम मिल रहे हैं। सेब सीजन भी धीरे-धीरे अब रफ्तार पकड़ने लगा है। अकेले भट्टाकुफर मंडी में रोजाना 3100 पेटी सेब पहुंचना शुरू हो गया है। इसी तरह अन्य अर्ली वेरायटी का सेब भी सप्ताहभर में मंडी में आ जाएगा। प्रदेश की आर्थिकी में सेब का योगदान 4200 करोड़ रुपए से ज्यादा का रहता है। कांगड़ा और हमीरपुर जिला को छोडक़र समूचे प्रदेश में अब कम चिलिंग वाली सेब की किस्मों की खेती शुरु हो गई है। ऐसे में सेब सीजन के शुरुआती दौर में सेब के अच्छे दाम मिलने से प्रदेश के चार लाख बागवान परिवारों को इस साल पूरे सीजन के दौरान अच्छे रेट की आस बंध गई है। बागवानों के लिए अभी अच्छी बात यह है कि चीन के सेब आयात पर प्रतिबंध लगा हुआ है और वाशिंगटन से सेब आयात पर हाल ही में 50 से 75 फीसदी आयात शुल्क किया गया है। उम्मीद जताई जा रही है कि आयात शुल्क बढ़ने के बाद अमरीका से भी कम मात्रा में सेब भारत आएगा।